smcproject/ml-wiki-sentences huggingface dataset:
75 ശതമാനം വിനോദസഞ്ചാരികളും ജപ്പാൻകാരാണെങ്കിലും ദക്ഷിണകൊറിയയിൽ നിന്നും അമേരിക്കയിൽ നിന്നും ഫിലിപ്പീൻസ്, തായ്‌വാൻ എന്നീ രാജ്യങ്ങളിൽ നിന്നും ഇവിടേയ്ക്ക് ടൂറിസ്റ്റുകൾ വരുന്നുണ്ട്.
ഗുവാമിൽ ഏറ്റവുമധികം ആൾക്കാർക്ക് ജോലി നൽകുന്ന സ്വകാര്യമേഖലയിലെ കമ്പനി യുനൈറ്റഡ് എയർലൈൻസ് ആണ്.
1400 പേർക്ക് ഈ സ്ഥാപനം ജോലി നൽകുന്നുണ്ടത്രേ.
ഗതാഗതവും ആശയവിനിമയവും ഗുവാം ഹൈവേ - 8-ലെ ബോർഡ്.
ദ്വീപിന്റെ മിക്ക പ്രദേശങ്ങളിലും ആധുനിക മൊബൈൽ ഫോൺ നെറ്റ്‌വർക്കും അതിവേഗ ഇന്റർനെറ്റ് ബന്ധവും ലഭ്യമാണ്.
വടക്കേ അമേരിക്കയിലെ ഫോൺ നമ്പർ കോഡുപ്രകാരമുള്ള നമ്പറായ 671 ആണ് ഗുവാമിന്റെ ടെലിഫോൺ കോഡ്.
ഇതുകാരണം അമേരിക്കയിൽ നിന്ന് കുറഞ്ഞ നിരക്കിൽ ഗുവാമിലേയ്ക്ക് ഫോൺ ചെയ്യാൻ സാധിക്കും.
1899-ൽ നാട്ടിൽ നിലവിലുണ്ടായിരുന്ന പോസ്റ്റൽ സ്റ്റാമ്പുകൾക്കുമേൽ ഗുവാം എന്ന് അച്ചടിക്കാൻ തുടങ്ങി.
പിന്നീട് സാധാരണ അമേരിക്കൻ പോസ്റ്റൽ സ്റ്റാമ്പുകൾ ഉപയോഗിക്കാൻ തുടങ്ങി.
ഇവിടെനിന്ന് അമേരിക്കയിലേയ്ക്കയക്കുന്ന തപാൽ സാധാരണഗതിയിൽ അമേരിക്കയിലെ ഒരിടത്തുനിന്നും മറ്റൊരിടത്തേയ്ക്കയക്കുന്ന നിരക്കിൽ തന്നെ അയയ്ക്കാൻ സാധിക്കും.
മിക്ക സാധന സാമഗ്രികളും തുറമുഖമാർഗ്ഗമാണ് ഗുവാമിലെത്തുന്നത്.
മൈക്രോനേഷ്യയിലെ 500,000 ഉപഭോക്താക്കൾക്കുള്ള ചരക്കുകൾ ഒരു കപ്പലിൽ നിന്ന് മറ്റു കപ്പലുകളിലേയ്ക്ക് മാറ്റി അയയ്ക്കുന്നത് ഗുവാമിൽ നിന്നാണ്.
മിക്ക ഗുവാം വാസികളും സ്വന്തം വാഹനങ്ങളിലാണ് സഞ്ചരിക്കുന്നത്.
മറ്റിടങ്ങളിൽ നിന്ന് ഇവിടെ എത്തിപ്പെട്ട ഇൻവേസീവ് സ്പീഷീസുകൾ ഗുവാമിൽ പാരിസ്ഥിതികപ്രശ്നങ്ങളുണ്ടാക്കുന്നുണ്ട്.
ബ്രൗൺ നിറമുള്ള മരപ്പാമ്പ്
രണ്ടാം ലോകമഹായുദ്ധത്തിന്റെ അവസാനസമയത്തുള്ള അമേരിക്കൻ സൈനികക്കപ്പലിൽ കയറിയാണ് ഈ പാമ്പ് ( Boiga irregularis ) ഗുവാമിലെത്തിയതെന്ന് കരുതപ്പെടുന്നു.
ഇതിനു മുൻപ് ഇവിടെ പാമ്പുകൾ ഉണ്ടായിരുന്നില്ല.
ഈ പാമ്പ് ദ്വീപിലെ പക്ഷികളെ ഏകദേശം മുഴുവനായി തുടച്ചുനീക്കി.
ദ്വീപിൽ ഈ പാമ്പിന് സ്വാഭാവിക ശത്രുക്കളില്ല.
ചെറിയ തോതിൽ വിഷമുണ്ടെങ്കിലും മനുഷ്യർക്ക് ഈ പാമ്പിന്റെ ദംശനം മാരകമല്ല.
ഗുവാമിൽ ധാരാളം ബ്രൗൺ മരപ്പാമ്പുകളുണ്ടെന്ന് പഠനങ്ങൾ വ്യക്തമാക്കുന്നുണ്ടെങ്കിലും നാട്ടുകാർ രാത്രിഞ്ചരന്മാരായ ഈ പാമ്പുകളെ അധികം കാണാറില്ല.
പാമ്പുകളെ കണ്ടുപിടിക്കാൻ പരിശീലനം സിദ്ധിച്ച നായ്ക്കളെ ദ്വീപിൽ ഉപയോഗിക്കുന്നുണ്ട്.
ഈ പാമ്പുകൾ മറ്റ് ദ്വീപുകളിലേയ്ക്ക് പടരുന്നത് തടയുകയാണ് ലക്ഷ്യം.
വൃദ്ധരായ ഗുവാം വാസികൾ ധാരാളം കൊക്കോ പക്ഷികൾ രണ്ടാം ലോകമഹായുദ്ധത്തിന് മുൻപേ ഗുവാമിലുണ്ടായിരുന്നതായി ഓർക്കുന്നുണ്ട്.
ഇവയെ ഇപ്പോൾ കാണാറില്ലത്രേ.
പക്ഷികളുടെ എണ്ണം കുറവായതുകാരണം മറ്റു ദ്വീപുകളെ അപേക്ഷിച്ച് ഗുവാമിൽ 40 ഇരട്ടി ചിലന്തികളുണ്ട്.
കൊമ്പൻ ചെല്ലി കൊമ്പൻ ചെല്ലി
2007 സെപ്റ്റംബർ 12-ന് ഗുവാമിൽ കൊമ്പൻ ചെല്ലിയുടെ ആക്രമണം കണ്ടെത്തി.
അമേരിക്ക സമോവ ഒഴികെയുള്ള മറ്റ് അമേരിക്കൻ അധിനിവേശപ്രദേശങ്ങളിലൊന്നും കൊമ്പൻ ചെല്ലി കാണപ്പെടുന്നില്ല.
കൊമ്പൻ ചെല്ലി ബാധയുണ്ടായ പ്രദേശങ്ങൾ (ടുമോൻ ബേ, ഫൈഫായി ബീച്ച് എന്നീ പ്രദേശങ്ങൾ) കണ്ടെത്തി അവിടെനിന്ന് മറ്റിടങ്ങളിലേയ്ക്ക് പ്രാണി പടരാതിരിക്കാനുള്ള നീക്കങ്ങൾ നടത്തി.
ഫിറമോണുകൾ ഉപയോഗിക്കുന്ന കെണികൾ ഉപയോഗിച്ച് ചെല്ലികളെ നിർമാർജ്ജനം ചെയ്യാനുള്ള ശ്രമങ്ങൾ ഇപ്പോൾ നടന്നുവരികയാണ്.
ചെല്ലി ബാധയുണ്ടായ വൃക്ഷങ്ങളെ നശിപ്പിക്കാനുള്ള ശ്രമങ്ങളും നടക്കുന്നുണ്ട്.
കീടനാശിനികളും ഉപയോഗിക്കുന്നുണ്ട്.
2010-ൽ ചെല്ലികളെ കൊല്ലാനായി ഒരു വൈറസിനെ ഉപയോഗിക്കാൻ തീരുമാനമെടുത്തു.
2010 ജൂണിൽ കൊമ്പൻ ചെല്ലികൾ അസാധാരണമായ സ്വഭാവസവിശേഷതകൾ പ്രകടിപ്പിക്കുന്നതായി കാണപ്പെട്ടു.
നിലത്തു വീണുകിടക്കുന്ന അഴുകിയ മരത്തിൽ മുട്ടയിടുന്നതിനു പകരം തെങ്ങിൽ തങ്ങിയിരിക്കുന്ന വസ്തുക്കളിൽ മുട്ടയിടുന്നതായാണ് കാണപ്പെട്ടത്.
തെങ്ങുകൾ വെട്ടി പരിശോധിച്ചപ്പോൾ മണ്ടയിൽ കൊമ്പൻ ചെല്ലിയുടെ ജീവിതചക്രത്തിൽ പെട്ട എല്ലാ തരങ്ങളും (മുട്ടകളും ലാർവകളും മറ്റും), ഞണ്ടുകളും, ബ്രൗൺ മരപ്പാമ്പുകളും ഉൾപ്പെട്ട ആവാസവ്യവസ്ഥ രൂപപ്പെട്ടതായി കാണാൻ സാധിച്ചു.
ഈ സ്വഭാവം ഗുവാമിൽ മാത്രമേ കാണപ്പെടുന്നുള്ളൂവത്രേ.
ബ്രൗൺ പാമ്പുകൾ ഗുവാമിലെ എലികളെ തുടച്ചുനീക്കിയതുകൊണ്ടാവണം ഇതെന്ന് അഭിപ്രായമുണ്ടായിട്ടുണ്ട്.
മറ്റിടങ്ങളിൽ എലികൾ തെങ്ങിന്റെ മണ്ടയിൽ നിന്ന് കൊമ്പൻ ചെല്ലിയുടെ ലാർവകളെ പിടിച്ചു തിന്നുക പതിവാണത്രേ.
ചെല്ലികളെ മണത്തുപിടിക്കാൻ പരിശീലനം ലഭിച്ച നായ്ക്കളെയും മറ്റുമുപയോഗിച്ച് ഇവയെ നിർമാർജ്ജനം ചെയ്യാൻ ഒരു പ്രത്യേക സംഘത്തെ ഇപ്പോൾ രൂപീകരിച്ചിട്ടുണ്ട്.
വരത്തന്മാരായ മറ്റിനം ജീവജാലങ്ങൾ കാറബാവോ എരുമയും കിടാവും
പതിനേഴാം നൂറ്റാണ്ടുമുതൽ പത്തൊൻപതാം നൂറ്റാണ്ടുവരെ സ്പെയിൻകാർ പന്നികളെയും നായ്ക്കളെയും കോഴികളെയും ഫിലിപ്പീൻസിൽ കാണപ്പെടുന്ന മാനിനെയും ഒരുതരം എരുമയെയും കാട്ടുകോഴിയെയും മറ്റും ഇങ്ങോട്ട് കൊണ്ടുവന്നിരുന്നു.
പോത്തിൻ കൂട്ടങ്ങൾ സൈനികത്താവളത്തിന്റെ പ്രവർത്തനം തടസ്സപ്പെടുത്തുകയും പരിസ്ഥിതി സന്തുലനത്തെ തകർക്കുകയും ചെയ്യുന്നുണ്ടത്രേ.
അമേരിക്കൻ സൈന്യം 2002-ൽ ഇവയെ കൊല്ലാൻ തുടങ്ങിയപ്പോൾ വ്യാപകമായ പ്രതിഷേധമുണ്ടായി.
മുളമാക്രി (cane toad) 1937-ൽ ഇവിടെ എത്തിപ്പെട്ട ജീവിയാണ്.
ആഫ്രിക്കൻ ഒച്ച് (giant African snail) രണ്ടാം ലോകമഹായുദ്ധസമയത്ത് ജപ്പാൻ സൈന്യത്തിനൊപ്പം ഇവിടെയെത്തിയതാണ്.
അടുത്തകാലത്തായി കൂടുതൽ തവളവർഗ്ഗങ്ങൾ ഇവിടെയെത്തിയിട്ടുണ്ട്.
ഇവ സസ്യങ്ങൾക്ക് ഭീഷണിയാണെന്ന് മാത്രമല്ല, ബ്രൗൺ മരപ്പാമ്പിന് കൂടുതൽ ഭക്ഷണമാവുകയും ചെയ്യും.
ഉച്ചത്തിൽ ശബ്ദമുണ്ടാക്കുന്ന പോർട്ടോ റിക്കോ നിവാസികളായ തവളകൾ ഇവിടെയെത്തിയത് ഹവായ് ദ്വീപിൽ നിന്നാണെന്ന് കരുതപ്പെടുന്നു.
ഇവയുടെ ശബ്ദം വിനോദസഞ്ചാരമേഖലയെ ബാധിക്കുമെന്ന് ഭയപ്പെടുന്നവരുണ്ട്.
വന്യമൃഗങ്ങളായി മാറിയ പന്നികളും മാനുകളും; അധികതോതിലുള്ള വേട്ട; മനുഷ്യവാസമേഖലകളുടെ വിസ്തീർണ്ണത്തിലുണ്ടായ വർദ്ധന എന്നിവയാണ് ഗുവാമിലെ സ്വദേശികളായ സസ്യങ്ങളുടെയും ജന്തുക്കളുടെയും നാശത്തിനു കാരണം.
നാട്ടു സസ്യങ്ങൾ നേരിടുന്ന ഭീഷണി
ഗുവാമിന്റെ സസ്യജനുസ്സുകൾക്ക് ഭീഷണിയായിരിക്കുന്നത് വരത്തന്മാരായ മൃഗങ്ങൾ മാത്രമല്ല.
ടിനാൻഗജ എന്നയിനം വൈറസ് തെങ്ങുകളെ ബാധിക്കുന്നത് 1917-ലാണ് ആദ്യം ശ്രദ്ധിക്കപ്പെട്ടത്.
ആ സമയത്ത് കൊപ്ര ഉത്പാദനം ദ്വീപിന്റെ സാമ്പത്തിക മേഖലയിലെ ഒരു പ്രധാന ഭാഗമായിരുന്നു.
ഇപ്പോൾ തെങ്ങ് കൃഷിചെയ്യുന്നില്ലെങ്കിലും രോഗബാധയുള്ള തെങ്ങുകളെ ഇപ്പോഴും ഇവിടത്തെ കാടുകളിൽ കാണാം.
കഴിഞ്ഞ നൂറ്റാണ്ടിൽ വടക്കൻ ഗുവാമിലെ ഇടതൂർന്ന കാടുകളുണ്ടായിരുന്നയിടം മിക്കതും ഇപ്പോൾ ടാങ്കൻ ടാങ്കൻ (Leucaena) എന്നയിനം കുറ്റിച്ചെടിയാണ് വളരുന്നത്.
അമേരിക്കയിൽ നിന്ന് വന്ന സസ്യമാണിത്.
ഗുവാമിലെ സസ്യജാലങ്ങളിൽ നല്ലൊരുപങ്കും രണ്ടാം ലോകമഹായുദ്ധസമയത്ത് നശിച്ചുപോയിരുന്നു.
1947-ൽ അമേരിക്കൻ സൈന്യം ഈ കുറ്റിച്ചെടിയുടെ വിത്തുകൾ മണ്ണൊലിപ്പു തടയാൻ ആകാശത്തുനിന്ന് വിതറിയെന്നാണ് സംശയിക്കുന്നത്.
1905-ന് മുൻപേ ഇവിടെ ടാങ്കൻ ടാങ്കൻ എന്ന സസ്യമുണ്ടായിരുന്നു.
(സ്റ്റോൺ, യൂസ്‌ഫുൾ പ്ലാന്റ്സ് ഓഫ് ഗുവാം, 1905).
ദക്ഷിണ ഗുവാമിൽ വിദേശ പുല്ലുവർഗ്ഗങ്ങളെ ധാരാളമായി കാണാം.
ഫ്ലെയിം മരം മരിയാന ദ്വീപുകളിൽ വ്യാപകമായി കാണപ്പെടുന്നുണ്ടെങ്കിലും ഗുവാമിൽ ഇവ ഏകദേശം പൂർണ്ണമായി ഇല്ലാതായിട്ടുണ്ട്.
കാട്ടുതീ ഗുവാമിലെ പുൽമേട്
ജലാംശം കൂടിയ അന്തരീക്ഷമാണെങ്കിലും എല്ലാ വരൾച്ചയിലും ഗുവാമിൽ കാട്ടുതീ ഉണ്ടാകാറുണ്ട്.
മിക്ക സംഭവങ്ങളും മനുഷ്യർ കാരണമുണ്ടാകുന്നതാണ്.
80% കേസുകളും മനഃപൂർവമുള്ള തീവയ്പ്പുകളാണത്രേ.
തീവച്ചുകഴിഞ്ഞാൽ കിളിച്ചുവരുന്ന പുല്ലിലേയ്ക്ക് മാനുകൾ ആകർഷിക്കപ്പെടുന്നതുകൊണ്ട് വേട്ടക്കാർ മനഃപൂർവം പുൽമേടുകളിൽ തീവയ്ക്കാറുണ്ട്.
വിദേശികളായ പലയിനം പുല്ലുകളും തീപ്പിടുത്തത്തിനെ ആശ്രയിച്ച് വളരുന്നതായതുകൊണ്ട് ഈ തീവയ്പ്പുകൾ അവയെ സഹായിക്കുന്നുണ്ട്.
മുൻകാലങ്ങളിൽ കാടുകളുണ്ടായിരുന്ന പ്രദേശങ്ങളിൽ പുൽമേടുകളും സസ്യങ്ങളില്ലാത്ത പ്രദേശങ്ങളും വന്നതിനാൽ ഇപ്പോൾ മണ്ണൊലിപ്പ് കൂടിയിട്ടുണ്ട്.
മഴക്കാലത്ത് ഫെന ജലാശയത്തിലേയ്ക്കും ഉഗും നദിയിലേയ്ക്കും മണ്ണൊലിക്കാറുണ്ട്.
മണ്ണൊലിപ്പ് ദ്വീപിനു ചുറ്റുമുള്ള പവിഴപ്പുറ്റുകളെയും ബാധിക്കുന്നുണ്ട്.
വനവൽക്കരണത്തിന് ശ്രമങ്ങൾ നടക്കുന്നുണ്ടെങ്കിലും സ്വാഭാവിക പ്രകൃതി നിലനിർത്തുക പ്രായേണ അസാദ്ധ്യമായിക്കൊണ്ടിരിക്കുകയാണ്.
സമുദ്രത്തിലെ സംരക്ഷിതമേഖലകൾ ട്യൂമൊൺ ബേ.
ഇപ്പോൾ ഇവിടം ഒരു സംരക്ഷിത സമുദ്രമേഖലയാണ്.
ജലമലിനീകരണത്തിൽ നിന്നും മണ്ണൊലിപ്പിൽ നിന്നും അമിതമായ മീൻപിടിത്തത്തിൽ നിന്നും പവിഴപ്പുറ്റുകളെ സംരക്ഷിക്കാനുള്ള ശ്രമം നടക്കുന്നുണ്ട്.
ഈ പ്രശ്നങ്ങൾ കാരണം സമുദ്രത്തിലെ മത്സ്യസമ്പത്ത് കുറഞ്ഞിട്ടുണ്ട്.
സ്കൂബയുപയോഗിച്ച് ഡൈവ് ചെയ്യുന്നവർ ഗുവാമിൽ വിനോദസഞ്ചാരത്തിനായി വരാറുണ്ടെന്നതിനാൽ പവിഴപ്പുറ്റുകളെ സംരക്ഷിക്കുന്നതിന് സാമ്പത്തികപ്രാധാന്യവുമുണ്ട്.
അടുത്തകാലത്തായി ധാരാളം പുതിയ മേഖലകൾ സംരക്ഷിത പ്രദേശങ്ങളായി പ്രഖ്യാപിക്കപ്പെട്ടിട്ടുണ്ട്.
അമേരിക്കൻ ഐക്യനാടുകളിലെ പരിസ്ഥിതി സംരക്ഷണ ഏജൻസിയുടെ നിയന്ത്രണങ്ങൾ സ്വീകരിക്കുന്നതിന് മുൻപ് ഹോട്ടൽ മുതലാളിമാർ ട്യൂമോൺ ബേയിലെ മണ്ണുമാന്തി ആഴം കൂട്ടിയിരുന്നു.
ഇവിടം ഇപ്പോൾ ഒരു സംരക്ഷിത സമുദ്ര മേഖലയാണ്.
വടക്കൻ ഗുവാമിലെ ഒരു സംരക്ഷിത മേഖലയിൽ കടലാമകളെ സംരക്ഷിക്കുന്നുണ്ട്.
ഇവിടെ പഴങ്ങൾ ഭക്ഷിക്കുന്ന വവ്വാലുകളെയും സംരക്ഷിക്കുന്നുണ്ട്.
രണ്ടാം ലോകമഹായുദ്ധത്തിനു മുൻപ് ഗുവാമിൽ കടലാമകളുടെ മുട്ട എടുക്കുന്നത് വ്യാപകമായിരുന്നു.
1978-ന് മുൻപ് ഗുവാമിലെ കടലാമകളെ (Chelonia mydas) നിയമവിധേയമായി പിടികൂടുമായിരുന്നുവത്രേ.
പിന്നീട്ീീ ജീവിയെ വംശനാശഭീഷണി നേരിടുന്ന ഇനമായി പ്രഖ്യാപിച്ചു.
മറ്റൊരിനം കടലാമ (Eretmochelys imbricata) 1970 മുതൽ വംശനാശഭീഷണി നേരിടുന്ന ജീവികളുടെ പട്ടികയിലുണ്ട്.
വെള്ളപ്പുള്ളികളുള്ള ബോക്സ്‌ഫിഷ് (Ostracion meleagris) ഗുവാമിലെ പവിഴപ്പുറ്റുകളിൽ കാണപ്പെടുന്ന മത്സ്യങ്ങൾ വിദ്യാഭ്യാസം കോളേജുകളും സർവ്വകലാശാലകളും ഗുവാം സർവ്വകലാശാലയുടെ പ്രധാന കാമ്പസ്
ഗുവാം സർവ്വകലാശാലയിൽ ഉന്നതവിദ്യാഭ്യാസസൗകര്യമുണ്ട്.
പസഫിക് ഐലാന്റ്സ് യൂണിവേഴ്സിറ്റി എന്ന ഒരു ചെറിയ ക്രിസ്ത്യൻ വിദ്യാഭ്യാസ സർവ്വകലാശാലയും ഗ്രാജുവേറ്റ് തലം വരെയുള്ള കോഴ്സുകൾ നടത്തുന്നുണ്ട്.
പ്രൈമറി സെക്കന്ററി സ്കൂളുകൾ
ഗുവാം പബ്ലിക്ക് സ്കൂൾ സംവിധാനം ഗുവാം ദ്വീപിൽ മുഴുവൻ ലഭ്യമാണ്.
2000-ൽ 32,000 വിദ്യാർത്ഥികൾ ഗുവാമിലെ പബ്ലിക്ക് സ്കൂളുകളിൽ പഠിക്കുന്നുണ്ടായിരുന്നു.
വിദ്യാർത്ഥികളുടെ കൊഴിഞ്ഞുപോക്കും പരീക്ഷകളിൽ പാസാവാതിരിക്കലും ഇവിടുത്തെ പ്രധാന പ്രശ്നങ്ങളാണ്.
അമേരിക്കയിൽ നിന്ന് 9,700 കിലോമീറ്റർ ദൂരെയുള്ള ഒരു ചെറിയ സമൂഹമായതിന്റെ പ്രശ്നങ്ങൾ ഗുവാമിന്റെ വിദ്യാഭ്യാസ സംവിധാനത്തിൽ പൊതുവായുണ്ട്.
മിക്ക വിദ്യാർത്ഥികൾക്കും അമേരിക്കൻ വിദ്യാഭ്യാസ സമ്പ്രദായം പരിചിതമല്ലാത്തതും പ്രശ്നങ്ങൾ സൃഷ്ടിക്കുന്നുണ്ട്.
1990-കളുടെ മദ്ധ്യം മുതലുണ്ടായ സാമ്പത്തിക മാന്ദ്യം വിദ്യാഭ്യാസരംഗത്തെ പ്രശ്നങ്ങൾ വർദ്ധിപ്പിച്ചിട്ടുണ്ട്.
1997-ന് മുൻപ് അമേരിക്കൻ പ്രതിരോധ വകുപ്പ് ഗുവാമിലെ വിദ്യാഭ്യാസവകുപ്പുമായി സംയോജിച്ച് പ്രവർത്തിച്ചിരുന്നു.
പ്രതിരോധവകുപ്പ് 1997-ൽ സൈനികരുടെ കുട്ടികൾക്കായി സ്വന്തം സ്കൂളുകൾ ആരംഭിച്ചു.
ഇത്തരം സ്കൂളുകളിൽ 2000-ൽ 2,500 കുട്ടികൾ പഠിക്കുന്നുണ്ടായിരുന്നു.
പൊതു ഗ്രന്ഥശാലകൾ
നിയേവസ് എം. ഫ്ലോറൻസ് മെമോറിയൽ ലൈബ്രറിയും (ഹഗാത്ന) ഇതിന്റെ അഞ്ച് ശാഖകളും ഇവിടെ പ്രവർത്തിക്കുന്നുണ്ട്.
ദ്വീപിലെ പ്രധാന ആശുപത്രിയായ ഗുവാം മെമോറിയൽ ഹോസ്പിറ്റൽ (ടാമൂനിംഗ്) സർക്കാരിന്റെ കീഴിലാണ്.
അമേരിക്കയിലെ ബോർഡിന്റെ സർട്ടിഫിക്കേറ്റുള്ള ഡോക്ടർമാരും ഡെന്റിസ്റ്റുകളുമാണ് ഇവിടെ സേവനമനുഷ്ടിക്കുന്നത്.
അമേരിക്കൻ നാവികസേനയുടെ ആശുപത്രിയും ഇവിടെ (അഗാന ഹൈറ്റ്സ്) പ്രവർത്തിക്കുന്നുണ്ട്.
സൈനികർക്കും സൈനികരുടെ ആശ്രിതർക്കുമാണ് ഇവിടെ സേവനം ലഭിക്കുന്നത്.
ഒരു എയർ ആംബുലൻസ് ദ്വീപിൽ പ്രവർത്തിക്കുന്നുണ്ട്.
ഗുവാമിലെയും സമീപദ്വീപുകളിലെയും ജനങ്ങൾക്ക് ഇതിന്റെ സേവനം ലഭ്യമാണ്.
ഷിരോസ് ഹെഡ് (Shiro's Head) , മാക്സ് ഹാവോക്: കഴ്സ് ഓഫ് ദി ഡ്രാഗൺ (Max Havoc: Curse of the Dragon) എന്നീ ചിത്രങ്ങൾ ഗുവാമിൽ ചിത്രീകരിച്ചതാണ്.
ഗുവാമിലാണ് കഥ നടക്കുന്നതെങ്കിലും നോ മാൻ ഈസ് ആൻ ഐലന്റ് (No Man Is an Island) (1962) എന്ന ചലച്ചിത്രം ചിത്രീകരിച്ചത് ഫിലിപ്പീൻസിലാണ്.
കായികരംഗം പെസഫിക് ഗെയിംസ്
പെസഫിക് ഗെയിംസ് ഗുവാമിൽ രണ്ടുതവണ നടന്നിട്ടുണ്ട്.
1975-ലും 1999-ലും 2007-ലെ മത്സരത്തിൽ ഗുവാം 22 രാജ്യങ്ങൾ പങ്കെടുത്തതിൽ 7-ആമതായിരുന്നു.
2011-ലും പെസഫിക് ഗെയിമുകൾ നടന്നിരുന്നു.
ഇതിൽ ഗുവാം പതിനാലാം സ്ഥാനത്തേയ്ക്ക് പിൻതള്ളപ്പെട്ടു ഫുട്ബോൾ
ഗുവാമിലെ ഫുട്ബോൾ ടീമിന് ആരംഭമായത് 1975-ലായിരുന്നു.
1996-ൽ ഗുവാം ഫിഫയിൽ അംഗമായി.
ആദ്യ വിജയം ലഭിച്ചത് മംഗോളിയയ്ക്കെതിരെ 2009-ലാണ്.
ഗുവാം നാഷണൽ ഫുട്ബോൾ സ്റ്റേഡിയത്തിൽ 1000 ആൾക്കാർക്കിരിക്കാനുള്ള സൗകര്യമുണ്ട്.
റഗ്ബി യൂണിയൻ
ഗുവാമിൽ ഒരു ദേശീയ റഗ്ബി യൂണിയനുണ്ട്.
ഈ ടീം ഒരിക്കലും റഗ്ബി ലോകകപ്പി‌ൽ ഇടം പിടിച്ചിട്ടില്ല.
2005-ലായിരുന്നു ഗുവാം ആദ്യ റഗ്ബി മത്സരം കളിച്ചത്.
ഇന്ത്യൻ ടീമുമായി നടന്ന ഈ മത്സരം 8–8-ന് സമനിലയിലാണ് അവസാനിച്ചത്.
ബ്രൂണൈയിലെ ടീമിനെ 74–0-ന് തോൽപ്പിച്ചതാണ് ഇവരുടെ ഏറ്റവും വലിയ വിജയം.
ഇവയും കാണുക മരിയാന ദ്വീപുകൾ മരിയാന ട്രെഞ്ച് മൈക്രോനേഷ്യ പെസഫിക് മഹാസമുദ്രം അവലംബം പുറത്തേയ്ക്കുള്ള കണ്ണികൾ ഗുവാംപീഡിയ, ഗുവാമിന്റെ സ്വന്തം ഓൺലൈൻ എൻസൈക്ലോപീഡിയ ദി ഇൻസുലാർ എംപയർ: അമേരിക്ക ഇൻ മരിയാന ഐലന്റ്സ് , പിബിഎസ് ഡോക്യുമെന്ററി ഫിലിം ആൻഡ് വെബ്സൈറ്റ് ഗുവാം ദ്വീപിന്റെ ഔദ്യോഗിക പോർട്ടൽ Archived 2017-05-12 at the Wayback Machine .
ഗുവാം entry at The World Factbook യു.എസ്. സെൻസസ് ബ്യൂറോ: ഐലന്റ് ഏരിയ സെൻസസ് 2000 ഗുവാം ഓപ്പൺ ഡയറക്റ്ററി പ്രൊജക്റ്റിൽ Portals to the World: ഗുവാം ഫ്രം ദി യു.എസ്. ലൈബ്രറി ഓഫ് കോൺഗ്രസ്സ് Wikimedia Atlas of Guam വിക്കിവൊയേജിൽ നിന്നുള്ള ഗുവാം യാത്രാ സഹായി
13°30′N 144°48′E ﻿ / ﻿ 13.500°N 144.800°E ﻿ / 13.500; 144.800
ഗുലുഹ് രാജ്യം ഇംഗ്ലീഷ് വിലാസം https://ml.wikipedia.org/wiki/Galuh_Kingdom Part of a series on the Indonesia പ്രദേശത്തിന്റെ ചരിത്രം Timeline Prehistory Java Man 1,000,000 BP Flores Man 94,000–12,000 BP Buni culture 400 BCE Hindu and Buddhist kingdoms Salakanagara Kingdom 130–362 Kutai Kingdom 350–1605 Tarumanagara Kingdom 358–669 Kalingga Kingdom 500s–600s Melayu Kingdom 600s Srivijaya Kingdom 600s–1200s Sailendra Kingdom 800s–900s Galuh Kingdom 669 – 1482 Sunda Kingdom 669 – 1579 Medang Kingdom 752 – 1006 Bali Kingdom 914 – 1908 Kahuripan Kingdom 1006 – 1045 Kediri Kingdom 1045 – 1221 Dharmasraya Kingdom 1183 – 1347 Singhasari Kingdom 1222 – 1292 Majapahit Kingdom 1293 – 1500 Rise of Muslim states Spread of Islam 1200 – 1600 Ternate Sultanate 1257 – 1914 Samudera Pasai Sultanate 1267 – 1521 Pagaruyung Kingdom 1347 – 1833 Brunei Sultanate 1368 – 1888 Malacca Sultanate 1400 – 1511 Sulu Sultanate 1405 – 1851 Cirebon Sultanate 1445 – 1677 Demak Sultanate 1475 – 1548 Aceh Sultanate 1496 – 1903 Banten Sultanate 1526 – 1813 Kalinyamat Sultanate 1527 – 1599 Mataram Sultanate 1500s – 1700s Johor Sultanate 1528s – 1877 Surakarta Sunanate 1745 – 1946 Yogyakarta Sultanate 1755 – 1945 Siak Sultanate 1725 – 1946 Deli Sultanate 1814 – 1946 Riau-Lingga Sultanate 1824 – 1911 Christian kingdom Larantuka Kingdom 1600–1904 European colonisation Portuguese 1512 – 1850 Dutch East India Company 1602 – 1800 French and British interlude 1806 – 1815 Netherlands East Indies 1800 – 1942 1945 – 1950 Emergence of Indonesia National Awakening 1908 – 1942 Japanese occupation 1942 – 1945 National Revolution 1945 – 1950 Independence Liberal democracy 1950 – 1957 Guided Democracy 1957 – 1965 Transition 1965 – 1966 New Order 1966 – 1998 Reformasi 1998 – present By topic Currency Economy Military ക സ തി
ഗുലുഹ് രാജ്യം ഇന്നത്തെ ഇന്തോനേഷ്യയിലെ താത്തർ പസുന്ദന്റെ (ഇപ്പോൾ പടിഞ്ഞാറൻ ജാവ പ്രവിശ്യയും മധ്യ ജാവ പ്രവിശ്യയിലെ ബന്യൂമാസൻ പ്രദേശവും) കിഴക്കൻ ഭാഗത്തായി സ്ഥിതിചെയ്യുന്ന ഒരു പുരാതന ഹൈന്ദവ രാജ്യമായിരുന്നു.
ഏഴാം നൂറ്റാണ്ടിൽ തരുമാനഗര സാമ്രാജ്യത്തിന്റെ അവസാനത്തെത്തുടർന്നാണ് ഇത് സ്ഥാപിതമായത്.
പരമ്പരാഗതമായി ഈ രാജ്യം സിറ്റാണ്ടു , സിമാനുക് നദികൾക്ക് ചുറ്റുമുള്ള കിഴക്കൻ പ്രിയങ്കൻ സാംസ്കാരിക മേഖലയുമായി ബന്ധപ്പെട്ടതും പടിഞ്ഞാറ് സിറ്റാരം നദി മുതൽ കിഴക്ക് പമാലി, സെറായു നദിവരേയ്ക്കും വ്യാപിച്ചുകിടക്കുന്ന പ്രദേശമായിരുന്നു.
ഇതിന്റെ തലസ്ഥാനം ആദ്യം സിയാമിസ് റീജൻസിയിലെ കരാങ്‌കാമുലിയനും പിന്നീട് സിയാമിസ് പട്ടണത്തിനു സമീപത്തെ സൌങ്‌ഗാല, കുനിങ്കൻ, കവാലി എന്നിവിടങ്ങളിലുമായിരുന്നു.
"ഗലൂ" എന്നതിന്റെ പദോൽപ്പത്തി "രത്നം" എന്നതിന്റെ പഴയ സുന്ദാനീസിലെയും  പഴയ ജാവനീസിലെയും പദമാണ്.
ഗുവാവാ ഐലന്റ്
ഹിറോ മുറൈ സംവിധാനംചെയ്ത ഒരു അമേരിക്കൻ സംഗീതചലച്ചിത്രമാണ് ഗുവാവ ഐലന്റ്(2019).
ഈ സിനിമയുടെ തിരക്കഥ രചിച്ചത് സ്റ്റീഫൻ ഗ്ലോവറാണ്.
ഡൊണാൾഡ് ഗ്ലോവർ, സ്റ്റീഫൻ ഗ്ലോവർ, ഇബ്രാ അകെ, ജമാൽ ഒലോരി, ഫാം യൂഡോർജി എന്നവർചേർന്നാണ് കഥയൊരുക്കിയത്.
ഡൊണാൾഡ് ഗ്ലോവർ, റിഹാന എന്നിവരാണ് ചലച്ചിത്രത്തിലെ പ്രധാന കഥാപാത്രങ്ങളായെ ഡാനിയെയും കോഫിയെയും അവതരിപ്പിച്ചിരിക്കുന്നത്.
2019 ഏപ്രിൽ 13ന് ആമസോൺ പ്രൈം വീഡിയോ വഴി ആമസോൺ സ്റ്റുഡിയോസ് ചിത്രം പുറത്തിറക്കി.
ഗുളികക്യാമറ ഇംഗ്ലീഷ് വിലാസം https://ml.wikipedia.org/wiki/Pill_camera Picture of a capsule Endoscopic capsule end-on, showing six LEDs and camera lens.
പുറമെനിന്ന്‌ നിയന്ത്രിച്ച്‌ ശരീരത്തിനുള്ളിൽ പരിശോധന നടത്താനും രോഗബാധിതഭാഗങ്ങളുടെ ചിത്രങ്ങളെടുക്കാനും കഴിയുന്ന ഒരു നവീന വൈദ്യശാസ്ത്രസം‌വിധാനമാണ്‌ ഗുളിക ക്യാമറ (pill camera).
ജർമനിയിൽ ഫ്രാൻഹോഫർ ഇൻസ്‌റ്റിട്ട്യൂട്ട്‌ ഫോർ ബയോമെഡിക്കൽ എൻജിനിയറിങിലെ ഫ്രാങ്ക്‌ വോൾകെയുടെ നേതൃത്വത്തിലുള്ള സംഘമാണ്‌ ഗുളികാക്യാമറ വികസിപ്പിച്ചത്‌.
കാന്തികക്ഷേത്രത്തിന്റെ സഹായത്തോടെ ആമാശയവും കുടലും ഉൾപ്പെടുന്ന ദഹനേന്ദ്രിയവ്യൂഹത്തിലൂടെ അനായാസം ചലിപ്പിക്കാനും ഏത്‌ ദിശയിലേക്ക്‌ വേണമെങ്കിലും തിരിക്കാനും സഹായിക്കുന്ന ഗുളികാക്യാമറ, ചികിത്സ കൂടുതൽ കൃത്യമാക്കാനും മെച്ചപ്പെടുത്താനും സഹായിക്കും.
ദഹനേന്ദ്രിയവ്യൂഹത്തിലെ പരിശോധന നിലവിൽ എൻഡോസ്‌കോപ്പി വഴിയാണ്‌ സാധ്യമാകുന്നത്‌.
അസുഖകരമായ അനുഭവമാണ്‌ ഇത്തരം പരിശോധന.
രോഗിയെ ഭാഗികമായി മയക്കേണ്ടി വരും; മണിക്കൂറുകളെടുക്കും മയക്കം മാറാൻ.
എന്നാൽ, പുതിയ സംവിധാനം പരീക്ഷണാർത്ഥം ഉപയോഗിച്ചപ്പോൾ രോഗിക്ക്‌ കാര്യമായ പ്രശ്‌നങ്ങളോ അസൗകര്യങ്ങളോ ഉണ്ടായതായി കണ്ടില്ലെന്ന്‌ ഗവേഷകർ പറയുന്നു.
ഒരു മൾട്ടിവിറ്റാമിൻ ഗുളികയുടെ വലിപ്പമേയുള്ളു ക്യാമറയ്‌ക്ക്‌.
ക്യാമറ , ട്രാൻസ്‌മിറ്റർ , ബാറ്ററി , ചിത്രങ്ങളെടുക്കുമ്പോൾ ഫ്‌ളാഷ്‌ തെളിയാനുള്ള ഡയോഡ്‌ എന്നിവ അടങ്ങിയതാണ്‌ ഗുളികാക്യാമറ.
ദഹനവ്യൂഹത്തിലൂടെ ചലിക്കുമ്പോൾ, സെക്കൻഡിൽ നാലു ചിത്രങ്ങൾ വരെ പകർത്തി പുറത്തേക്ക്‌ അയയ്‌ക്കാൻ ഇതിന്‌ സാധിക്കും.
രോഗിയുടെ ബെൽറ്റിൽ ഘടിപ്പിച്ചിട്ടുള്ള സ്വീകരണി (റിസീവർ) ചിത്രങ്ങൾ ശേഖരിച്ചു സൂക്ഷിക്കും.
ശരീരത്തിനുള്ളിലെ യഥാർത്ഥ സ്ഥിതി മനസ്സിലാക്കാനും, ട്യൂമറുകളും മറ്റും എത്ര വലുതായിട്ടുണ്ടെന്ന്‌ കൃത്യമായി അറിയാനും, ശസ്‌ത്രക്രിയ വേണ്ട സാഹചര്യമാണെങ്കിൽ അത്‌ മികച്ച രീതിയിൽ പ്ലാൻ ചെയ്യാനുമൊക്കെ, ശരീരത്തിനുള്ളിൽനിന്നു ലഭിക്കുന്ന വിവരങ്ങൾ സഹായിക്കും.
രോഗസ്ഥിതി മനസ്സിലാക്കാൻ മാത്രമല്ല, ഭാവിയിൽ ശരീരത്തിനുള്ളിൽ കൃത്യമായ ഇടങ്ങളിൽ ഔഷധങ്ങളെത്തിക്കാനും, പുറമെനിന്ന്‌ നിയന്ത്രിക്കാവുന്ന ഇത്തരം ഉപകരണങ്ങൾ സഹായിക്കുമെന്ന്‌, അമേരിക്കയിൽ മയോക്ലിനിക്കിലെ ഗാസ്‌ട്രോഎൻട്രോളജിസ്‌റ്റായ ഡോ.ഡേവിഡ്‌ ഫ്‌ളീഷർ പറയുന്നു.
ആമാശയത്തിനുള്ളിൽനിന്ന്‌ ചിത്രങ്ങളയയ്‌ക്കാൻ ശേഷിയുള്ള ഗുളികാക്യാമറകൾ ഏതാനും വർഷങ്ങളായി പ്രചാരത്തിലുണ്ട്‌.
പക്ഷേ, ദഹനവ്യൂഹത്തിൽ ഭക്ഷണം കടന്നുപോകാൻ സഹായിക്കുന്ന പേശികളുടെ പ്രവർത്തനഫലമായാണ്‌ അവ ചലിക്കുന്നത്‌.
നിയന്ത്രണം സാധ്യമല്ല.
അതേസമയം, പുറത്തുനിന്ന്‌ കാന്തികക്ഷേത്രം പ്രയോഗിച്ച്‌ ക്യാമറയെ ദഹനവ്യൂഹത്തിലൂടെ അങ്ങോട്ടുമിങ്ങോട്ടും ചലിപ്പിക്കാം എന്നതാണ്‌ പുതിയ സംവിധാനത്തിന്റെ പ്രത്യേകത.
രോഗിയെ സ്‌പർശിക്കേണ്ട ആവശ്യം തന്നെ വരുന്നില്ല- ' ടെക്‌നോളജി റിവ്യൂ ' പ്രസിദ്ധീകരിച്ച റിപ്പോർട്ട്‌ പറയുന്നു.
സാധാരണഗതിയിൽ തൊണ്ടയ്‌ക്കു താഴെ, ആമാശയത്തിന്‌ മേൽഭാഗത്തുള്ള സ്ഥലത്ത്‌ വെറും സെക്കൻഡുകൾ മാത്രമേ മറ്റു ഗുളികക്യാമറകൾ നിൽക്കാറുള്ളു.
വേഗം ആമാശയത്തിലേക്ക്‌ വീഴും.
അതിനാൽ, തൊണ്ടക്കുഴലിൽ അവയുപയോഗിച്ച്‌ പരിശോധന നടത്തുക ബുദ്ധിമുട്ടാണ്‌.
മാത്രമല്ല, ദഹനേന്ദ്രിയവ്യൂഹത്തിനുള്ളിൽ കൃത്യമായ ദിശയിലേക്ക്‌ ക്യാമറ തിരിയണം എന്നുമില്ല.
ഈ പരിമിതിയെല്ലാം പുതിയ സംവിധാനം മറികടക്കുന്നു.
രോഗി നിവർന്നിരിക്കുമ്പോൾതന്നെ, കാന്തികക്ഷേത്രത്തിന്റെ സഹായത്തോടെ തോണ്ടക്കുഴലിൽ പത്തുമിനിറ്റ്‌ നേരം ക്യാമറ നിർത്തി പരിശോധിക്കാൻ ഗവേഷകർക്കായി.
ഇസ്രായേലി കമ്പനിയായ 'ഗിവൺ ഇമേജിങി'ന്റെ സഹകരണത്തോടെയാണ്‌ ജർമൻ ഗവേഷകർ പുതിയ സംവിധാനം രൂപപ്പെടുത്തിയത്‌.
പുറത്തേക്കുള്ള കണ്ണികൾ http://www.popsci.com/node/19963 Archived 2008-06-18 at the Wayback Machine .
http://news.bbc.co.uk/2/hi/2319249.stm http://www.msnbc.msn.com/id/3606947/
ഗുളികൻ ഈ ലേഖനം ഗുളികൻ തെയ്യം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ദക്ഷിണ ഭാരതത്തിൽ,പ്രധാനമായും തമിഴ്നാട്‌, കേരളം ഉത്തരകന്നട പ്രദേശങ്ങളിൽ,  ആരാധിച്ചു വരുന്ന അഷ്ട(കുല)നാഗങ്ങളിൽ ഒന്നാണ് ഗുളികൻ.
നാഗരാജാക്കളിൽ ഒരുവനായും കരുതപ്പെടുന്നു.
അഷ്ടനാഗക്കളത്തിൽ ഗുളികനെ ചിത്രികരിക്കാറുണ്ട്.
ജ്യോതിഷത്തിൽ ഏറെ പ്രാധാന്യം കല്പിക്കപ്പെടുന്ന മൂർത്തിയാണ് ഗുളികൻ .
മാന്ദി, കുലികൻ, കുളികൻ എന്നീ പേരുകളിലും ഗുളികൻ അറിയപ്പെടുന്നു ഉല്പത്തി
കേരളീയ ജ്യോതിഷത്തിന്റെ അനേകം വേറിട്ട വിശേഷങ്ങളിലൊന്നാണ് ഗുളികൻ എന്ന പ്രതിഭാസം.
മറ്റ് സംസ്ഥാനങ്ങളിൽ ഗുളികനെക്കുറിച്ച് കാര്യമായ ചിന്തയില്ല.
ഗ്രഹനിലയിൽ ഗുളികനെ അടയാളപ്പെടുത്താറുമില്ല.
നമ്മുടെ നാട്ടിൽ ജാതകപ്രശ്നാദികളിലെല്ലാം ഗുളികസാന്നിധ്യം പരിഗണിക്കുന്നു.
മുഹൂർത്തവിഷയത്തിൽ ഒമ്പത് കാര്യങ്ങൾ ഒഴിവാക്കും.
അതിനെ ‘നവദോഷങ്ങൾ’ എന്നാണ് പറയുക.
ഗുളികനും നവദോഷങ്ങളിൽ ഒന്നാണ്.
ഗ്രഹനിലയിൽ ‘മാ’ എന്ന പേരിൽ ആണ് ഗുളികനെ അടയാളപ്പെടുത്തുന്നത്.
മന്ദൻ എന്നത് ശനിയുടെ പേരാകയാൽ ‘മ’ എന്ന അക്ഷരം ശനിയെ കുറിക്കാൻ ഉപയോഗിക്കുന്നു.
ശനിയുടെ മകനാണ് ഗുളികൻ എന്നാണ് വിശ്വാസം.
അതിനാൽ ‘മന്ദന്റെ മകൻ’ എന്ന അർത്ഥത്തിൽ ‘മാന്ദി’   എന്ന്  ഗുളികനെ വിളിക്കുന്നു.
അങ്ങനെ ആ പേരിലെ  ആദ്യാക്ഷരമായ ‘മാ’ എന്നത് ഗുളികനെ രേഖപ്പെടുത്തുന്ന അക്ഷരവുമായി മാറി.
മാർക്കണ്ഡേയമോക്ഷത്താൽ ലോകത്തിൽ കാലനില്ലാത്ത അവസ്ഥ സംജാതമായി.
കാലൻറെ അഭാവത്താൽ നഷ്ടപെട്ടകാലചക്രത്തിന്റെ സന്തുലനം വീണ്ടെടുക്കാൻ ഋഷിദേവകൾ പരമശിവന്റെ  അരുകിൽ പ്രശ്നപരിഹാരത്തിനായി സമീപിച്ചു.
പരമശിവൻ തന്റെ വലത് കാലിന്റെ പെരുവിരൽ ഭൂമിയിൽ അമർത്തുകയും വിരൽപൊട്ടി ഗുളികൻ അവതരിക്കുകയും ചെയ്തു.
കാലന്റെ കർത്തവ്യം, ഗുളികൻ ഏറ്റെടുക്കുകയും ചെയ്തു.
ഗുളികന്റെ സൃഷ്ടിക്കനന്തരം സപ്തര്ഷികളിൽ ഒരുവനായ കശ്യപമഹർഷി സന്താനലബ്ധിക്കായി യജ്ഞം നടത്തുക ഉണ്ടായി.
അനന്തരം കശ്യപന്റെ പത്നിയും ദക്ഷപുത്രിയും ആയ കദ്രുവിന്റെ  ഗർഭത്തിലൂടെ ഗുളികൻ ഭൂമിയിൽ നാഗരൂപം കൈക്കൊണ്ടു.
മഹാഭാരതം ആദി പർവത്തിൽ കദ്രുവിന്റെ പുത്രനായി ഗുളികനെ പ്രതിപാദിക്കുന്നു.
‘ഗുളികോല്പത്തി’ എന്ന ഒരു ലഘുകാവ്യമുണ്ട്.
സംസ്‌കൃതരചനയാണ്.
ഗുളികന്റെ ജനനം അതിൽ വിവരിക്കുന്നു.
ഒരിക്കൽ ശനിയും വ്യാഴവും തമ്മിൽ ഉഗ്രയുദ്ധമുണ്ടായി.
നെറ്റിയിൽ ശരമേറ്റ് നിലംപതിച്ച ശനിയെ ബ്രഹ്മദേവൻ പിടിച്ചെഴുന്നേൽപ്പിക്കുകയും ശരം വലിച്ചെടുക്കുകയും ചെയ്തു.
അപ്പോൾ ശനിയുടെ നെറ്റിയിൽ നിന്നും കടുംനീലനിറത്തിലുള്ള ഒരുതുള്ളിച്ചോര താഴെ വീണു.
ആ ചോരത്തുള്ളിയിൽ നിന്നും നീലദേഹത്തോടുകൂടിയ ഒരു ഭയങ്കരരൂപം ഉയിരാർന്നുവന്നു.
സർപ്പാകൃതിയും പേടിപ്പിക്കുന്ന നോട്ടവും ഉഗ്രവീര്യവുമൊത്ത അവനെ ശനിപുത്രനായി ബ്രഹ്മാവ് പ്രഖ്യാപിച്ചു.
വിഷ്ണുവാണ് ‘മാന്ദി’ എന്ന പേരുനൽകിയത്.
കുറിയരൂപമാവണം ഗുളികൻ എന്ന പേരിനാസ്പദം.
വിഷ്ണു വിഷ്ണു അനുഗ്രഹിച്ചു കൊണ്ട് പറഞ്ഞു: ‘സമസ്ത ജന്തുക്കളെയും മരിപ്പിക്കുവാൻ ഇവന് ജന്മായത്തമായ കഴിവുള്ളതിനാൽ മൃത്യു എന്ന പേരിലും അറിയപ്പെടും.’
ശനിയുടെ ഉപഗ്രഹം എന്ന പദവിയും ദേവന്മാരാണ് ഗുളികന് നൽകിയത്......
നാരദപുരാണത്തിൽ ഗുളികൻഎന്ന വേടനെപ്പറ്റി പ്രതിപാദിക്കുന്നുണ്ട്.
സ്ത്രീകളെയും സ്വത്തുക്കളേയും അപഹരിക്കുന്ന ക്രുരനായ വേടൻ ആയിരുന്നു ഗുളികൻ.
ഒരു നാൾ സൌവീരരാജ്യത്തിന്റെ തലസ്ഥാനനഗരിയിൽ എത്തിപ്പെട്ട ഗുളികൻ സ്വർണം മോഷ്ടിക്കുവാൻ ഒരു വിഷ്ണുക്ഷേത്രത്തിൽ പ്രവേശിച്ചു.
ക്ഷേത്രത്തിൽ പ്രവേശിച്ച ഗുളികൻ ഏകനായി ധ്യാനത്തിൽ മുഴുകിയിരിക്കുന്ന വേദശിഷ്യനായ ഉത്തംഗമുനിയെ കാണുകയും മുനിയെ വധിക്കാൻ തീരുമാനിക്കുകയും ചെയ്തു.
ധ്യാനഭംഗം വന്ന മുനി കണ്ണുതുറന്നപ്പോൾ ഉറയൂരിയ വാളുമായി നിൽകുന്ന വേടനെ കാണുകയും നിഗ്രഹോദ്ദേശ്യം ഗ്രഹിക്കുകയും ചെയ്തു.
ഉത്തംഗമുനി ഗുളികനെ തന്റെ നീചപ്രവർത്തികളുടെ പരിണിത ഫലത്തെക്കുറിച്ച് ഗ്രഹിപ്പികുന്നു.
തന്റെ കർമ്മത്തിന്റെ അസുരതയെക്കുറിച്ച് ബോധവാനാകുന്ന ഗുളികൻ പശ്ചാത്താപഭാരത്താൽ തൽക്ഷണം മരിക്കുന്നു.
അനന്തരം ഉത്തംഗൻ പ്രത്ജ്ഞയറ്റ് കിടക്കുന്ന ഗുളികനിൽ ദിവ്യജലം തളിക്കുകയും ഗുളികൻ വൈകുണ്ഠം പൂകുകയും ചെയ്തു.
തമിഴ് പുരാണങ്ങളിൽ ശനിയുടെ പുത്രന്മാരായി ഗുളികനെയും മാന്ദിയെയും പ്രതിപാദിക്കുനത്.
ഗുളികനും മാന്ദിയും ഒന്നാണെന്നും അല്ല രണ്ടു വ്യതസ്ത മൂർത്തി സങ്കല്പം ആണെന്നും ഉള്ള വിശ്വാസവുംനിലനില്കുന്നുണ്ട്.
തമിഴ് പുരാണപ്രകാരം, രാവണസുതനായ ഇന്ദ്രജിത്തിൻറെ ജനനസമയം പന്ത്രണ്ടാം ഭാവത്തിൽനിലകൊണ്ട ശനിയുടെ സ്ഥാനം ലങ്കാരാജാവായ രാവണനെ ആശങ്കയിലാഴ്ത്തി.
ഈ അശുഭസ്ഥാനത്തിൽ നിന്നിം ശുഭകരമായ പതിനൊന്നാം ഭാവത്തിലേക്കു മാറുവാൻ ശനിയെ രാവണൻ നിർബന്ധിക്കുക ഉണ്ടായി.
പതിനൊന്നാം ഭാവത്തിലേക്കു മാറിയെങ്കില്ലും ശനിദേവൻ തൻ്റെ ഒരു പാദം പന്ത്രണ്ടാം ഭാവത്തിൽ വയ്ക്കുക ഉണ്ടായി.
ഇതിൽ കുപിതനായ രാവണൻ അപ്പാദം തന്റെ ഖഡ്‍ഗത്താൽ മുറിച്ചുകളയുകയും ചെയ്തു.
മുറിഞ്ഞപാദം ഒന്നാം ഭാവത്തിലേക്കു പതിക്കുകയും അതിൽനിന്നും മാന്ദി രൂപമെടുക്കുകയും ചെയ്തു.
ഒന്നാം ഭാവത്തിലെ മാന്ദിയുടെ അപഹാരത്താൽ ഇന്ദ്രജിത്തിന്റെ ആയുസ്സ് കുറയാൻ ഇടയാകുകയും ചെയ്തു.
സംസ്കൃതത്തിൽ രചിക്കപെട്ട പ്രാചീനകൃതിയായ സർവാര്ഥ ചിന്താമണി പ്രകാരം മാന്ദി ശനിയുടെ പുത്രനും ഗുളികൻ കാലന്റെപുത്രനും ആണ്.
ജ്യോതിശാസ്ത്രംഗ്രന്ഥങ്ങളിൽ ഗുളികനെയും മാന്ദിയെയും ഒറ്റ അപ്രക്ഷഗ്രഹമായോ അല്ലെങ്കിൽ രണ്ടു അപ്രക്ഷഗ്രഹങ്ങൾ ആയോ കണക്കാകുന്നു.
അവലംബം https://malayalam.samayam.com/religion/hinduism/importance-of-gulikan-in-hindu-belief-and-myths-about-gulikan/articleshow/72752413.cms https://spiritualworld.co.in/dharmic-granth/mahabharat-english/mahabharat-in-english-adi-parva/mahabharat-english-book-1-chapter-65/ Puranic Encyclopaedia: a Comprehensive Dictionary with Special Reference to the Epic and Puranic Literature Motilal Banarsidass Publishers.
pp. 240, 815–6.
ISBN 978-0-8426-0822-0 .
ചാഴൂർ ചെപ്പേട്
കൊച്ചി രാജവംശത്തിന്റെ ( പെരുമ്പടപ്പു സ്വരൂപം ) മൂലത്താവഴിയാണ് ചാഴൂർ കോവിലകം.
അവിടെനിന്നും ലഭിച്ച പത്തു ചെമ്പു തകിടുകളെയാണ് ചാഴൂർ ചെപ്പേട് എന്ന് പറയുന്നത്.
ചാഴൂർ കോവിലകത്തു പരേതനായ അഡ്വ.
സി.കെ.കെ.തമ്പാൻറെ കൈവശമുണ്ടായിരുന്നു എന്ന് പറയുന്ന ഈ രേഖ ഇന്ന് തൃപ്പൂണിത്തുറ ഹിൽ പാലസിലെ പുരാവസ്തു മ്യൂസിയത്തിലാണ് സൂക്ഷിച്ചിട്ടുള്ളത്.
തൃശ്ശൂർ ജില്ലയിലെ ചാഴൂർ ദേശത്താണ് ഈ കോവിലകം സ്ഥിതിചെയ്യുന്നത്.
ചാഴൂർ ആഢ്യന് പെരുമ്പടപ്പിലെ വിവാഹബന്ധത്തിൽ ഉണ്ടായ സന്താനപരമ്പരയെ ചാഴൂരിൽ കോവിലകം പണിത് കുടിയിരുത്തി എന്നാണ് പറയുന്നത്.
അതുവരെ വന്നേരിയിൽ ആയിരുന്നു പെരുമ്പടപ്പിന്റെ ആസ്ഥാനമെന്ന് കരുതിവരുന്നു.
ആദ്യകാലത്തു ചാഴൂരിനു കൂടി അവകാശപ്പെട്ട പെരുമ്പടപ്പ് മൂപ്പിൽസ്ഥാനം ശക്തൻ തമ്പുരാന്റെ കാലത്ത്  ഇല്ലാതായി എന്ന് പറയുന്നു.
ലിപിയും ഭാഷയും
പത്തൊൻപതാം നൂററാണ്ടിലെ വട്ടെഴുത്തു ലിപിയാണ്  ( കോലെഴുത്തു മാതൃക) ഇതിലുള്ളത്.
ഭാഷ ആധുനികകാല മലയാളമാകുന്നു .
ഒരു ചെമ്പോലയിൽ ഒരു വശത്തു ഒൻപതു വരികൾ വീതം ആകെ പത്തു ചെപ്പേടുകളിലായി നൂററിഎൺപത് വരികൾ വരുന്ന ഒരു ഭാഗപത്രമാണ് ചാഴൂർ ചെപ്പേട്.
ഇതു വടക്കേപ്പാട്ടും തെക്കേപ്പാട്ടും ആയി ചാഴൂർ കോവിലകം ഭൂമിയെ രണ്ടായി തിരിക്കുന്നു.
കൊല്ലം 960 ആമത് മിന വ്യാഴം ....
എന്ന് തുടങ്ങുന്നതാണ് രേഖ.
ചാഴൂർ ചെപ്പേട്, ഒന്നാം ചെമ്പോല, പുറം ഒന്ന് കാലം
ഈ ചെപ്പേട് ആദ്യമായി വായിച്ചു ഒരു കുറിപ്പ് പ്രസിദ്ധീകരിച്ചത് പ്രൊഫ. കെ.പി. നാരായണ പിഷാരടിയാണ് .
ഇതിലെ കാലം കണക്കാക്കിയത് കൊല്ലം 260 എന്നായതിനാൽ പ്രൊഫ. കുഞ്ചുണ്ണി രാജാ തുടങ്ങിയ പണ്ഡിതർ സംശയം ഉന്നയിച്ചു.
പത്രാധിപർ എൻ.വി. കൃഷ്ണവാര്യർ ആദ്യ ചെപ്പേടിന്റെ ഫോട്ടോ പകർപ്പ് പ്രൊഫ. ഇളംകുളം കുഞ്ഞൻ പിള്ളക്ക് അയച്ചുകൊടുത്തു.
ഇളംകുളം അതിന്റെ കാലം സി.ഇ.
960 ആണെന്നു നിഗമനത്തിൽ എത്തിച്ചേരുകയും ചെയ്തു.
പിന്നീട് മുൻകാല പഠനങ്ങളും അഭിപ്രായങ്ങളും ഉൾപ്പെടുത്തി ചെപ്പേടിന്റെ ഉള്ളടക്കം 2016-ൽ  പൂർണ്ണരൂപത്തിൽ പ്രസിദ്ധീകരിക്കപ്പെട്ടു.
ചാഴൂർ ചെപ്പേട് ഹിൽ പാലസ് മ്യൂസിയം ഏറ്റെടുത്തത് സംബന്ധിച്ച പത്ര റിപ്പോർട്ട്.
കടപ്പാട്: ഒ.പി. ബാലകൃഷ്ണൻ പ്രാധാന്യം
പത്തൊൻപതാം നൂറ്റാണ്ടിലെ കോലെഴുത്തു മാതൃക പഠിക്കുന്നവർക്ക് നല്ല ഒരു മാതൃകയാണിത്.
ഇത് ചാഴൂർ ദേശത്തെ ഭൂമിയെക്കുറിച്ചുള്ള സമഗ്ര വിവരണം നമുക്കു തരുന്നു.
കൂടാതെ പെരുമ്പടപ്പ് സ്വരൂപത്തെക്കുറിച്ചും അവയിലെ തായ്‌വഴികളെക്കുറിച്ചുമുള്ള ഒരു പഠനരേഖ കൂടിയാണിത്.
ഇതും കാണുക ചെപ്പേടുകൾ പെരുമ്പടപ്പു സ്വരൂപം ചാഴൂർ ദേശം അവലംബങ്ങൾ
ചാവക്കച്ചേരി
ചാവക്കച്ചേരി ശ്രീലങ്കയിലെ ജാഫ്നയിലെ ഒരു വലിയ പട്ടണമാണ്.